Video: Buurman se oulikste plan met 'oortreder' | Maroela Media
Video: Buurman se oulikste plan met 'oortreder'
Een van die ouens agter Canyon Chasers, 'n webwerf vir motorfietsentoesiaste, het tydens die afsonderingsperiode opgemerk daar is iemand wat elke aand omstreeks 19:00 die sensor laat afgaan van sy sekuriteitskamera.
Dit was 'n driejarige op 'n klein fietsie wat telkens, wanneer hy met sy ouers verby die erf stap, eers 'n draai oor die groot betonblad voor die huis ry. Die beweging het elke keer die sensor laat afgaan.
Die buurman het toe met 'n blink plan vorendag gekom en besluit om dit selfs nog lekkerder te maak vir die seuntjie. Hy het 'n video van die verloop op Canyon Chasers se YouTube-kanaal gedeel. Canyon Chasers deel hier allerhande wenke oor motorfietse soos rytegnieke, teorie en opgraderings en hulle resenseer ook produkte.
"Elke aand het ek 'n kennisgewing gekry van die sekuriteitskamera in my oprit. Ek was aanvanklik bietjie geïrriteerd, maar toe begin ek na die beeldmateriaal kyk," het hy geskryf. "En toe kom die inspirasie – danksy my vrou wat my die blink plan gegee het. Dit het uiteindelik een van die beste deel geword in 'n andersins treurige pandemie-somer."
Hy het die aand met bordkryt spesiaal 'n renbaan op die beton geteken – en die seuntjie het die volgende dag die baan gery. Elke keer wat dit gereën het, het hy 'n nuwe (en meer ingewikkelde) baan geteken. Later het selfs van die volwasse fietsryers en selfs 'n ouer met 'n stootwaentjie ook die baan begin ry.
Driejarige veilig toe vlieër met haar wegvlieg
Baie oulik en bedagsaam iets moois om te lees en te sien in die tyd wat daar niks positiefs in die wereld gebeur. thumbs up
Dis sooooo great om sulke stories te lees en te kyk……..welgedaan my maat.
Hierdie man gee definitief om vir kinders. Wie weet dalk is hierdie outjie 'n toekomstige Binder .
net toe ek klaar negatief begin dink het…. ek so 'n galbitter buurman wat niemand niks gun nie… die is baie baie oulike…. pay it forward…. lyk na 'n lekker buurt waar almal fietsry en stap ens. ai wens ek nou ek het in so 'n buurt gewoon….